Rahaa käytettiin muun muassa järjestelmien uusimiseen, opasteisiin ja kyltteihin.

Vanha siipilogo vaihdettiin uuteen modernimpaan logoon. Maahanmuuttovirasto

Maahanmuuttovirasto on uudistanut visuaalisen ilmeensä. Vanha siipilogo on vaihdettu uuteen modernimpaan logoon, jossa Maahanmuuttoviraston nimi esiintyy selkeästi kolmella kielellä.

Maahanmuuttoviraston viestintäjohtaja Klaus Kaartinen kertoo, että ilmeen uudistaminen maksoi ”muutamia kymmeniä tuhansia euroja”.

– Visuaalisen ilmeen uudistus toteutettiin mahdollisimman kustannustehokkaasti ja pitkällä aikavälillä. Osa uudistamisen puitteista tehdyistä hankinnoista olisi tehty joka tapauksessa, Kaartinen kertoo.

Uudistuksessa pyrittiin myös minimoimaan vanhan tavaran hävittäminen. Rahaa käytettiin muun muassa järjestelmien uusimiseen, opasteisiin ja kyltteihin. Tarkkaa rahasummaa Kaartinen ei osaa sanoa, mutta hänen mukaansa uudistus onnistuttiin toteuttamaan edullisesti.

Aiempi visuaalinen ilme otettiin käyttöön vuonna 2008, kun Ulkomaalaisvirasto vaihtui Maahanmuuttovirastoksi. Nyt suunniteltu uusi ilme on suunniteltu yhdessä mainostoimisto SST Oy:n kanssa.

Ilmeen suunnittelun lähtökohtana oli Maahanmuuttoviraston visio ”maahanmuutosta kansalaisuuteen – elinvoimaisen ja turvallisen Suomen rakentaja”.

– Uusi ilme parantaa myös osaltaan verkkomateriaalien saavutettavuutta, kun värit ja muut tarvittavat elementit on suunniteltu uudelleen saavutettavuus edellä, tiedotteessa kehutaan.

Jutun otsikkoa muokattu 26.2. kello 6.28.